title: Az Európai Parlament és a Tanács 716/2009/EK határozata ( 2009. szeptember 16. ) a pénzügyi szolgáltatások, a pénzügyi beszámolás és a könyvvizsgálat területén egyes tevékenységeket támogató közösségi program létrehozásáról

text:
               25.9.2009

               HU

               Az Európai Unió Hivatalos Lapja

               L 253/8

      AZ EURÓPAI PARLAMENT ÉS A TANÁCS 716/2009/EK HATÁROZATA

   (2009. szeptember 16.)
   a pénzügyi szolgáltatások, a pénzügyi beszámolás és a könyvvizsgálat területén egyes tevékenységeket támogató közösségi program létrehozásáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 95. cikkére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   a Szerződés 251. cikkében megállapított eljárásnak megfelelően (2),
   mivel:

               (1)

               A pénzügyi szolgáltatási szektor kulcsfontosságú eleme a belső piacnak, alapvető jelentőséggel bír az európai gazdaság megfelelő működése és a globális versenyképesség szempontjából. Egy egészséges és dinamikus pénzügyi szektorhoz olyan egységes szabályozási és felügyeleti keret szükséges, amely képes kielégíteni a Közösségen belüli, egyre inkább integrált pénzügyi piacok igényeit.

               (2)

               A 2007 óta kibontakozott pénzügyi piaci válság a Közösség politikai napirendjének középpontjába helyezte a pénzügyi intézmények felügyelete, a pénzügyi beszámolás és a könyvvizsgálat kérdését, amire tekintettel szükséges a belső piac számára egy jól működő közös keretet biztosítani.

               (3)

               Egy globális gazdaságban szükség van a standardok joghatóságok közötti közelítésére és nemzetközi standardok létrehozására is egy átlátható és demokratikusan ellenőrizhető eljárás keretében. Ezért fontos, hogy a Közösség részt vállaljon a pénzügyi piacokra vonatkozó nemzetközi standardalkotási folyamatban. A Közösség érdekeinek tiszteletben tartása, valamint a globális standardok magas színvonalának és a közösségi joggal való összeegyeztethetőségének biztosítása érdekében elengedhetetlen, hogy a Közösség érdekeit megfelelően képviseljék a nemzetközi standardalkotási folyamatban.

               (4)

               A nemzetközi számviteli standardok alkalmazásáról szóló, 2002. július 19-i 1606/2002/EK európai parlamenti és tanácsi rendelet (3) (IAS-rendelet) értelmében a nemzetközi pénzügyi beszámolókészítési standardokat (IFRS) be kell építeni az olyan társaságokra alkalmazandó közösségi jogba, amelyek értékpapírjait valamely szabályozott közösségi piacon jegyzik, feltéve, hogy az IFRS-ek megfelelnek az említett rendeletben meghatározott feltételeknek. Az IFRS-ek ezért jelentős szerepet töltenek be a belső piac működésében, és így a Közösségnek közvetlen érdeke fűződik annak biztosításához, hogy az IFRS-ek kidolgozására és jóváhagyására irányuló folyamat olyan standardokat eredményezzen, amelyek összhangban állnak a belső piac jogi kereteinek követelményeivel.

               (5)

               Az IFRS-eket a Nemzetközi Számviteli Standard Testület (IASB), a kapcsolódó értelmezéseket pedig a Nemzetközi Pénzügyi Beszámolási Értelmezési Bizottság (IFRIC) adja ki, mely két testület a Nemzetközi Számviteli Standard Bizottság Alapítványon (IASCF) belül működik. Fontos ezért megfelelő finanszírozási megállapodásokat létrehozni az IASCF számára.

               (6)

               Az Európai Pénzügyi Beszámolási Tanácsadó Csoportot (EFRAG) 2001-ben alapították a kibocsátókat, befektetőket és a pénzügyi beszámolási folyamatban érintett számviteli szakmát képviselő európai szervezetek. Az IAS-rendelettel összhangban az EFRAG véleményezi a Bizottság számára, hogy az IASB által kibocsátott, befogadandó számviteli standardok vagy az IFRIC által kibocsátott, befogadandó értelmezések megfelelnek-e a közösségi jognak. Az EFRAG-ot egyre többet használják a számvitelistandard-tervezetekre vonatkozó, felfelé irányuló, szakmai észrevételek megtételére szolgáló platformként is.

               (7)

               Figyelembe véve az EFRAG kulcsszerepét a belső piaci jog és szakpolitika támogatásában, valamint a nemzetközi szintű standardalkotási folyamat során az európai érdekek képviseletében, szükséges, hogy a Közösség hozzájáruljon az EFRAG finanszírozásához.

               (8)

               A kötelező könyvvizsgálat területén a Megfigyelőcsoport – egy, a Könyvvizsgálók Nemzetközi Szövetsége (IFAC) irányítási reformjának felügyeletéért felelős nemzetközi szervezet – 2005-ben létrehozta a Közérdekű Felügyeleti Tanácsot (PIOB). A PIOB feladata, hogy felügyelje a nemzetközi könyvvizsgálati standardok (ISA-k) elfogadásához vezető folyamatot és az IFAC egyéb közérdekű tevékenységeit. A Közösségen belüli alkalmazás céljából ISA-kat lehet elfogadni, különösen amennyiben azokat az éves és összevont (konszolidált) éves beszámolók jog szerinti könyvvizsgálatáról szóló, 2006. május 17-i 2006/43/EK európai parlamenti és tanácsi irányelv (4) 26. cikkében előírtak szerint, szabályszerű eljárásban, nyilvános ellenőrzés és átláthatóság biztosításával dolgozták ki.

               (9)

               Az ISA-knak a közösségi jogba történő átvétele és a PIOB kulcsszerepe annak biztosításában, hogy azok megfeleljenek a 2006/43/EK irányelvben meghatározott követelményeknek azt jelenti, hogy a Közösségnek közvetlen érdeke fűződik annak biztosításához, hogy az ilyen standardok kidolgozására és jóváhagyására irányuló folyamat a belső piac jogi kereteivel összhangban álló standardokat eredményezzen. Fontos ezért, hogy a PIOB tekintetében megfelelő finanszírozási intézkedéseket biztosítsanak.

               (10)

               Ennek megfelelően indokolt létrehozni egy közösségi programot (a „program”) az EFRAG, az IASCF és a PIOB olyan tevékenységei társfinanszírozásának lehetővé tételére, amelyek – az 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet (5) 162. cikkével összhangban – általános európai érdekű célokra irányulnak standardok kidolgozása, standardok befogadása vagy a standardalkotási folyamatok felügyelete révén, a pénzügyi beszámolás és könyvvizsgálat területén.

               (11)

               Indokolt továbbá azon három jogi támogató struktúrának is pénzügyi támogatást nyújtani, amelyek kizárólagos célja, hogy igazgatási támogatást nyújtsanak a 2009/77/EK bizottsági határozat (6) által létrehozott Európai Értékpapír-piaci Szabályozók Bizottságának, a 2009/78/EK bizottsági határozat (7) által létrehozott Európai Bankfelügyelők Bizottságának és a 2009/79/EK bizottsági határozat (8) által létrehozott Európai Biztosítás- és Foglalkoztatói Nyugdíj-felügyeletek Bizottságának (együtt: „felügyeleti bizottságok”) megbízatásuk ellátásához, valamint a felügyeleti konvergenciával – különösen a nemzeti felügyeleti hatóságok személyzetének képzésével és információs technológiai projektek irányításával – kapcsolatos projektek elvégzéséhez.

               (12)

               A pénzügyi válság rámutatott a felügyeleti konvergencia és együttműködés területén történő előrelépés sürgető szükségességére. Indokolt ezért, hogy a Közösség pénzügyi hozzájárulást nyújtson a felügyeleti bizottságok az ilyen előrelépés eléréséhez elvégzendő egyes tevékenységeihez.

               (13)

               A felügyelet tekintetében a közösségi jognak a pénzügyi szolgáltatások terén való egységes végrehajtása és alkalmazása alapvető fontosságú a belső piac zökkenőmentes működésében még fennálló akadályok megszüntetésében. A felügyeleti bizottságok számára ennek eléréséhez az egyik leghatékonyabb és legmegfelelőbb eszköz a nemzeti felügyeleti hatóságok személyzetének jobb minőségű közös képzése és közös információs technológiai eszközök kidolgozása.

               (14)

               A felügyelet, számvitel és könyvvizsgálat területén működő testületek nagymértékben függenek a finanszírozástól, és a Közösségben betöltött jelentős szerepük ellenére a program javasolt kedvezményezettjeinek egyike sem részesül semmilyen pénzügyi támogatásban a közösségi költségvetésből, ami hátrányosan érintheti azon képességüket, hogy a belső piac működése szempontjából döntő fontosságú feladataikat ellássák.

               (15)

               A közösségi társfinanszírozás biztosítja, hogy ezek a kedvezményezettek egyértelmű, stabil, sokrétű, megbízható és megfelelő finanszírozásban részesüljenek, és így közérdekű feladataikat függetlenül és hatékonyan legyenek képesek ellátni.

               (16)

               Közösségi hozzájárulás útján kell elegendő finanszírozást biztosítani a felügyeleti bizottságok, valamint a nemzetközi számviteli és könyvvizsgálati standardalkotás és különösen az IASCF működéséhez, beleértve az EFRAG-ot és a PIOB-ot is.

               (17)

               A közösségi finanszírozás feltételéül kell szabni – különösen az IASCF sajátos esetében – a Közösség által megkövetelt irányítási reformok gyakorlati megvalósítását.

               (18)

               Munkaprogram-tervezeteiknek az Európai Parlament, a Tanács és a Bizottság számára történő, évenkénti megküldésekor – amint azt a 2008. október 9-i európai parlamenti állásfoglalás (9) és a 2008. május 14-i tanácsi következtetések megkövetelik – a felügyeleti bizottságoknak e munkaprogramokban külön fejezetet kell szentelniük a megküldés évében a program keretében finanszírozott tevékenységek részletes ismertetésének, megjelölve különösen a finanszírozás összegét és a finanszírozott tevékenységek eredményét, továbbá azon tevékenységek leírásának, amelyeket a felügyeleti bizottságok a következő évben a Bizottság elé kívánnak terjeszteni a program keretében történő finanszírozás céljából.

               (19)

               Finanszírozási szerkezetük megváltoztatásán túl, az IASCF és az EFRAG irányítási reformokon is keresztülmegy – amelyek szükségességére rávilágított a pénzügyi válság – annak biztosítására, hogy szervezeti felépítésük és folyamataik révén közérdekű feladataikat függetlenül, hatékonyan, átláthatóan és demokratikusan ellenőrizhető módon lássák el. E reformok fontosságát hangsúlyozta a pénzügyi felügyelettel foglalkozó, Jacques de Larosière által elnökölt magas szintű csoport (de Larosière-csoport) 2009. február 25-i jelentése, az Európai Tanács tavaszi ülésszakára készült, „Impulzusok az európai gazdaság élénkítéséhez” című, 2009. március 4-i bizottsági közlemény és a G20-csoport 2009. április 2-i találkozója is. A reformokat végre kell hajtani, mire a közösségi társfinanszírozás megkezdődik. Az IASCF vonatkozásában a reformoknak ki kell terjedniük többek között a nemzetközi pénzügyi beszámolókészítési standardokról (IFRS) és a Nemzetközi Számviteli Standard Testület (IASB) irányításáról szóló, 2008. április 24-i európai parlamenti állásfoglalásban és a 2008. július 8-i tanácsi következtetésekben foglalt elvárásoknak való megfelelésre, különösen a felügyelő testület létrehozására releváns hatáskörrel és megfelelő összetétellel, nagyobb átláthatósággal és legitimációval az IASCF standardalkotó és napirend-meghatározó eljárásait illetően, a Standard Tanácsadó Tanács hatékonyságának fokozására, valamint a hatásvizsgálatok szerepének az IASB szabályos eljárása részeként történő formalizálására.

               (20)

               A harmadik országokban nemzetközi tevékenységet folytató kedvezményezettek, mint például a PIOB és az IASCF, a továbbiakban nem részesülhetnek közösségi társfinanszírozásban, ha annak első két éve után nem tettek jelentős előrelépést annak biztosítására, hogy teljes finanszírozásuk nagyobbik részét semleges finanszírozási megoldások képezzék, beleértve a harmadik országbeli résztvevőktől származó finanszírozást is.

               (21)

               A 2006/43/EK irányelv úgy rendelkezik, hogy a tagállamoknak független felügyeleti szerveket kell létrehozniuk a könyvvizsgálat területén. A közelmúltbeli piaci események azonban rávilágítottak a hiányosságokra számos területen, beleértve a könyvvizsgálatot is. A könyvvizsgálat minőségének az Európai Unión belüli javítása érdekében a Bizottságnak ezért 2010. július 1-jéig jelentést kell előterjesztenie a könyvvizsgáló cégeket felügyelő szervek európai együttműködésének megerősítéséről.

               (22)

               A pénzügyi válság közösségi vagy nemzetközi szinten új testületek létrehozásához vezethet olyan közösségi célkitűzésekre is kiterjedő mandátummal, amelyek hasonlóak a program kedvezményezettjeinek célkitűzéseihez.

               (23)

               Lehetővé kell tenni a program kiterjesztését új kedvezményezettekként ilyen testületekre is, feltéve, hogy teljesítik az e határozatban meghatározott jogosultsági kritériumokat.

               (24)

               Az e határozat végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozatnak (10) megfelelően kell elfogadni.

               (25)

               A Bizottságot fel kell hatalmazni különösen arra, hogy kiválassza a program új kedvezményezettjeit, és a mellékletet ennek megfelelően módosítsa. Mivel ezek az intézkedések általános hatályúak, és a határozat új, nem alapvető fontosságú elemekkel történő kiegészítése által annak nem alapvető fontosságú elemeinek módosítására irányulnak, azokat az 1999/468/EK határozat 5a. cikkében említett ellenőrzéssel történő szabályozási bizottsági eljárással összhangban kell elfogadni.

               (26)

               Alkalmazni kell az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletet (11) (költségvetési rendelet) és a 2342/2002/EK, Euratom rendeletet, amelyek védik a közösségi pénzügyi érdekeket, figyelembe véve az egyszerűség és a következetesség elveit a költségvetési eszközök kiválasztása során, azon esetek számának korlátozott voltát, ahol a Bizottság megtartja a közvetlen felelősséget a végrehajtásért és lebonyolításért, valamint a megkívánt arányosságot a források szintje és a felhasználásukkal járó adminisztratív terhek között.

               (27)

               A pénzügyi válság rámutatott a szabályozási és felügyeleti modellek reformjának szükségességére az Európai Unió pénzügyi szektora számára. „Impulzusok az európai gazdaság élénkítéséhez” című közleményében a Bizottság bejelentette azon szándékát, hogy a de Larosière-csoport következtetéseit is megfelelően figyelembe véve előterjeszti a szükséges jogalkotási javaslatokat. A 2009. március 19–20-i Európai Tanács megállapodott annak szükségességéről, hogy a de Larosière-csoport jelentését alapul véve, javítani kell a pénzügyi intézmények szabályozását és felügyeletét az Európai Unióban. A vonatkozó javaslatokat a Bizottságnak a lehető legkorábban, de legkésőbb 2010. július 1-jéig az Európai Parlament és a Tanács elé kell terjesztenie.

               (28)

               E határozatnak rendelkeznie kell egyes olyan testületek tevékenységei társfinanszírozásának lehetőségéről, amelyek általános közösségi érdekű célok elérésére törekednek közösségi szintű kérdésekben a pénzügyi szolgáltatások területén, továbbá standardokat dolgoznak ki, standardokat hagynak jóvá vagy standardalkotó folyamatokat felügyelnek a pénzügyi beszámolás és könyvvizsgálat területén.

               (29)

               Közösségi finanszírozás a pénzügyi szolgáltatások területén működő legfontosabb testületek egy jól meghatározott és korlátozott számú körének javasolt. A jelenlegi intézményi kereteken belül az új finanszírozási megállapodások stabil, sokrétű, megbízható és megfelelő finanszírozást fognak biztosítani, hogy képessé tegyék a releváns testületeket a Közösséggel kapcsolatos vagy közösségi szintű közérdekű feladataik független és hatékony módon történő ellátására. A pénzügyi támogatást a költségvetési rendeletben és a 2342/2002/EK, Euratom rendeletben megállapított feltételekkel összhangban nyújtják.

               (30)

               Mivel e határozat céljait a tagállamok nem tudják kielégítően megvalósítani, és ezért léptékük és hatásaik miatt azok közösségi szinten jobban megvalósíthatók, a Közösség intézkedéseket hozhat a Szerződés 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően ez a határozat nem lépi túl az e célkitűzések eléréséhez szükséges mértéket,

         A KÖVETKEZŐKÉPPEN HATÁROZOTT:
   1. cikk
   Tárgy és hatály
   E határozat közösségi programot („a program”) hoz létre a 2010. január 1-jétől2013. december 31-ig tartó időszakra azon testületek tevékenységeinek támogatására, amelyek hozzájárulnak a Közösség politikai célkitűzéseinek megvalósításához a felügyeleti konvergenciával és a pénzügyi szolgáltatások terén végzett együttműködéssel, valamint a pénzügyi beszámolással és a könyvvizsgálattal kapcsolatban.
   2. cikk
   Célkitűzések
   (1)   A program általános célkitűzése a belső piac működési feltételeinek javítása meghatározott testületek működésének, tevékenységeinek vagy fellépéseinek támogatása révén a pénzügyi szolgáltatások, a pénzügyi beszámolás és a könyvvizsgálat területén.
   (2)   A program a következő tevékenységekre terjed ki:

               a)

               a felügyeleti konvergenciára irányuló közösségi szakpolitikák végrehajtását támogató tevékenységek, különösen a nemzeti felügyeleti hatóságok személyzetének képzése és az információs technológiai projektek irányítása révén a pénzügyi szolgáltatások területén; és

               b)

               standardok kidolgozásával vagy a standardalkotáshoz input nyújtásával, a standardok alkalmazásával, értékelésével és ellenőrzésével vagy a standardalkotó folyamatok felügyeletével kapcsolatos tevékenységek, a közösségi szakpolitikák végrehajtásának támogatása céljából a pénzügyi beszámolás és a könyvvizsgálat területén.

         (3)   A program végrehajtása nem veszélyeztetheti a felügyeleti bizottságoknak a 2009/77/EK, a 2009/78/EK és a 2009/79/EK határozatban biztosított függetlenségét.
   3. cikk
   Hozzáférés a programhoz
   A program szerinti közösségi finanszírozásra való jogosultság érdekében a kedvezményezettnek a következő feltételeket kell teljesítenie:

               a)

               nem nyereségérdekelt jogi személynek kell lennie, amelynek célja a közérdek előmozdítása, és amely a 2342/2002/EK, Euratom rendelet 162. cikke értelmében általános európai érdeket szolgáló célok elérésére törekszik; és

               b)

               a támogatás odaítélésekor a költségvetési rendelet 93. cikkének (1) bekezdésében, 94. cikkében vagy 96. cikke (2) bekezdésének a) pontjában említett helyzetek egyike sem vonatkozik rá.

         4. cikk
   A program kedvezményezettjei
   (1)   A mellékletben felsorolt kedvezményezettek részesülhetnek a programból.
   (2)   Harmadik országokban nemzetközi tevékenységet folytató kedvezményezettek, mint például az IASCF és a PIOB, a továbbiakban nem részesülhetnek a programból, ha a társfinanszírozás első két éve után nem tettek jelentős előrelépést annak biztosítására, hogy teljes finanszírozásuk nagyobbik részét semleges finanszírozási megállapodások képezzék, beleértve a harmadik országbeli résztvevőktől származó finanszírozást is.
   5. cikk
   Támogatások odaítélése
   (1)   A Bizottság a program szerinti finanszírozást támogatások formájában nyújtja, és kizárólag a megfelelő munkaprogram és a becsült teljes költségvetés kézhezvételét követően.
   (2)   A közösségi finanszírozást működési támogatás vagy tevékenységi támogatás formájában nyújtják, az alábbi feltételek mellett:

               a)

               a melléklet A. szakaszában felsorolt kedvezményezettek esetében a közösségi finanszírozást működési támogatás formájában kell nyújtani; és

               b)

               a melléklet B. szakaszában felsorolt kedvezményezettek esetében:

                           i.

                           a kedvezményezettek választhatnak a tevékenységi támogatás és a működési támogatás között; és

                           ii.

                           amikor munkaprogramját és becsült teljes költségvetését az (1) bekezdés értelmében benyújtja a Bizottságnak, a kedvezményezettnek írásbeli megerősítést kell nyújtania a Bizottságnak arról, hogy a finanszírozásra irányuló kérelme nem veszélyezteti azon felügyeleti bizottság függetlenségét, amelynek a kedvezményezett igazgatási támogatási funkciót biztosít.

         (3)   Működési támogatás kizárólag a kedvezményezettek működési költségeinek és kiadásainak finanszírozására nyújtható, beleértve a titkárságaik működtetését és az alkalmazottaik bérezését is.
   Meghosszabbítás esetén a működési támogatások nem csökkennek automatikusan.
   (4)   Tevékenységi támogatás csak a 6. cikkben meghatározott tevékenységekre nyújtható, a következő feltételek mellett:

               a)

               a tevékenységi támogatás kizárólagos célja, hogy a melléklet B. szakaszában felsorolt kedvezményezetteket képessé tegye a felügyeleti bizottságok számára igazgatási támogató funkció nyújtására a tevékenységi támogatásokról rendelkező határozatokban meghatározott projektek kidolgozása és végrehajtása érdekében; és

               b)

               a melléklet B. szakaszában említett kedvezményezettek igazgatási támogató funkcióját egyértelműen fel kell tüntetni alapszabályukban.

         A b) pontban említett igazgatási támogató funkció a melléklet B. szakaszában felsorolt kedvezményezettek egyetlen célja, és e funkció kiterjed a 6. cikkben megállapított, a felügyeleti bizottságok javára folytatott tevékenységek végzésére is.
   (5)   A Bizottság határozza meg a finanszírozás összegét és legmagasabb arányát, és e határozatait közzéteszi.
   6. cikk
   A kedvezményezettek tevékenységi támogatásban részesíthető tevékenységei
   A 2. cikk (3) bekezdése, valamint a 3. és 5. cikk sérelme nélkül a következő tevékenységek minősülnek tevékenységi támogatásban részesíthetőnek mint közösségi dimenzióval rendelkező különös projektek:

               a)

               információs technológiai projektek;

               b)

               a nemzeti felügyeletek személyzetének szóló képzési és kiküldetési programok;

               c)

               konferenciák, szemináriumok, képzések és szakértői ülések szervezése;

               d)

               kiadványok elkészítése és kiadása, egyéb információs tevékenységek előkészítése és végrehajtása;

               e)

               kutatás végzése, tanulmányok készítése; valamint

               f)

               a számvitel és könyvvizsgálat vagy a felügyeleti konvergencia vagy együttműködés területével kapcsolatos közösségi jog vagy szakpolitika szempontjából releváns egyéb különös támogató tevékenységek.

         7. cikk
   Új kedvezményezettek kiválasztása
   (1)   A Bizottság új kedvezményezetteket választhat ki, és a mellékletet ennek megfelelően módosíthatja. Az e határozat nem alapvető fontosságú elemeinek kiegészítéssel történő módosítására irányuló ezen intézkedéseket a 13. cikk (2) bekezdésében említett, ellenőrzéssel történő szabályozási eljárással összhangban kell elfogadni.
   (2)   Ahhoz, hogy új kedvezményezettnek minősüljön, a testületnek teljesítenie kell a 3. cikkben meghatározott kritériumokat, továbbá a következő kritériumok közül legalább egyet:

               a)

               a mellékletben felsorolt kedvezményezettek egyikének közvetlen jogutódja;

               b)

               olyan tevékenységeket folytat, amelyek támogatják a felügyeleti konvergenciára és együttműködésre irányuló közösségi szakpolitikák végrehajtását a pénzügyi szolgáltatások területén; vagy

               c)

               közvetlenül részt vesz a nemzetközi standardok kidolgozásával vagy a kidolgozáshoz input nyújtásával, e standardok alkalmazásával, értékelésével és ellenőrzésével vagy a standardalkotó folyamatok felügyeletével kapcsolatos folyamatban a közösségi szakpolitikák végrehajtásának támogatása érdekében, a pénzügyi beszámolás és a könyvvizsgálat területén.

         (3)   Amennyiben a Bizottság által új kedvezményezettként kiválasztott testület:

               a)

               teljesíti az e cikk (2) bekezdésének a) pontjában meghatározott kritériumot, úgy számára odaítélhető a mellékletben felsorolt jogelődjének járó támogatás, feltéve, hogy tevékenységi támogatás esetén e testület is teljesíti a támogatható tevékenységekre vonatkozó, a 6. cikkben meghatározott kritériumokat; vagy

               b)

               teljesíti a támogatható tevékenységekre vonatkozó, a 6. cikkben meghatározott kritériumokat és az e cikk (2) bekezdésének b) vagy c) pontjában meghatározott kritériumokat, úgy számára tevékenységi támogatás nyújtható.

         E bekezdés b) pontja értelmében a tevékenységi támogatás céljából felhasználható források legmagasabb összege éves szinten nem haladhatja meg a fel nem használt hiteleket a 9. cikk szerinti, konkrét tevékenységekre odaítélt támogatásokkal vagy működési támogatásokkal összefüggésben.
   8. cikk
   Átláthatóság
   A program keretében odaítélt támogatás kedvezményezettje ismert helyen – például internetes honlapon, kiadványban vagy éves jelentésben – köteles feltüntetni, hogy támogatásban részesült az Európai Unió költségvetéséből.
   9. cikk
   Pénzügyi rendelkezések
   (1)   A 2010–2013-as időszakban e határozat végrehajtásának pénzügyi keretösszege 38 700 000 EUR. E keretösszegen belül a melléklet B. szakaszában felsorolt kedvezményezettek számára kijelölt kötelezettségvállalási előirányzatok összege legalább 13 500 000 EUR, az IASCF számára fenntartott kötelezettségvállalási előirányzatok összege legfeljebb 12 750 000 EUR, és az EFRAG számára fenntartott kötelezettségvállalási előirányzatok összege legfeljebb 11 250 000 EUR.
   (2)   Az e határozattal összhangban elkülönített éves előirányzatokat a költségvetési hatóság engedélyezi a pénzügyi keret határain belül.
   (3)   Ha a Bizottság előterjeszti előirányzatra irányuló első kérelmét az előzetes költségvetés-tervezet részeként a költségvetési hatóságnak az IASCF-fel kapcsolatban, az ilyen kérelem előtt egy hónappal jelentést kell benyújtania az Európai Parlament és a Tanács részére az IASCF irányítási reformjairól. A jelentést az Európai Parlament és a Tanács az előírtaknak megfelelően értékeli. A jelentés az irányítási struktúrára és folyamatokra összpontosít, beleértve a felügyelő testület összetételét és hatáskörét is, különös tekintettel e testület azon képességére, hogy átlátható és hatékony módon lássa el közérdekű feladatait. A jelentés tartalmazza a harmadik országokra vonatkozó útitervekben foglalt, az IFRS-eknek a harmadik országok által azok belföldi kibocsátóira történő alkalmazása terén elért haladást.
   (4)   Ha a Bizottság előterjeszti előirányzatra irányuló első kérelmét az előzetes költségvetés-tervezet részeként a költségvetési hatóságnak az IASCF és a PIOB finanszírozásának első két évét követő évre vonatkozóan, az ilyen kérelmet megelőzően egy hónappal jelentést kell benyújtania arról, hogy az IASCF és a PIOB jelentős előrelépést tett-e annak biztosítására, hogy teljes finanszírozásuk nagyobbik részét semleges finanszírozási megállapodások képezzék, beleértve a harmadik országbeli résztvevőktől származó finanszírozást is. A jelentést az Európai Parlament és a Tanács az előírtaknak megfelelően értékeli, tekintettel arra, hogy történt-e jelentős előrelépés a semleges finanszírozás irányában, beleértve a harmadik országbeli résztvevőktől származó finanszírozást is.
   10. cikk
   Végrehajtás
   A Bizottság a költségvetési rendeletben és a 2342/2002/EK, Euratom rendeletben meghatározott eljárásokkal összhangban elfogadja az e határozat végrehajtásához szükséges intézkedéseket.
   11. cikk
   Felügyelet
   (1)   A Bizottság biztosítja, hogy:

               a)

               a kedvezményezett a program keretében tevékenységi támogatásként finanszírozott bármely tevékenység tekintetében évente technikai és pénzügyi jelentést nyújtson be a megtett haladásról, és a tevékenység befejezését követően végső jelentést nyújtson be; és

               b)

               a kedvezményezett a program keretében működési támogatásként finanszírozott bármely munkaprogram tekintetében a munkaprogram megvalósításáról évente tevékenységi és pénzügyi jelentést, és a közösségi finanszírozásra való jogosultság időszakának lezárulta után végső jelentést nyújtson be.

         Az a) és b) pontban említett jelentések formáját és tartalmát a Bizottság határozza meg.
   (2)   A Számvevőszék által a Szerződés 248. cikke értelmében a hatáskörrel rendelkező nemzeti ellenőrző szervekkel vagy szervezeti egységekkel együttműködve végzett pénzügyi ellenőrzések vagy a Szerződés 279. cikke (1) bekezdése első albekezdése b) pontjának értelmében végzett bármely vizsgálat sérelme nélkül, a Bizottság tisztviselői és egyéb alkalmazottai az Európai Közösségek pénzügyi érdekeinek csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról szóló, 1996. november 11-i 2185/96/Euratom, EK tanácsi rendelettel (12) összhangban a program alapján támogatott tevékenységekre vonatkozóan helyszíni ellenőrzéseket végezhetnek, beleértve a szúrópróbaszerű ellenőrzéseket is. Szükség esetén az Európai Csalás Elleni Hivatal (OLAF) folytat vizsgálatokat, amelyekre az 1073/1999/EK európai parlamenti és tanácsi rendelet (13) irányadó.
   (3)   A Bizottság biztosítja, hogy a program végrehajtásából származó szerződések és megállapodások rendelkezzenek különösen a Bizottság (vagy meghatalmazott képviselője), beleértve az OLAF-ot is, általi felügyeletről és pénzügyi ellenőrzésről, valamint a Számvevőszék általi – szükség esetén helyszíni – ellenőrzésekről.
   (4)   A Bizottság személyzete és a Bizottság által meghatalmazott külső személyzet megfelelő hozzáférési joggal rendelkezik különösen a kedvezményezett irodájához, valamint minden olyan információhoz – az elektronikus formában tárolt információt is beleértve –, amelyre az ilyen ellenőrzések elvégzéséhez szüksége van.
   (5)   A Számvevőszék és az OLAF – különösen a hozzáférés vonatkozásában – a Bizottsággal azonos jogosultsággal rendelkezik.
   (6)   A működési vagy tevékenységi támogatás kedvezményezettje az utolsó kifizetést követő öt éven át a Bizottság rendelkezésére bocsátás céljából köteles megőrizni a támogatási évben felmerült kiadásokat igazoló dokumentumokat, az auditált pénzügyi kimutatást is beleértve. Az ilyen támogatás kedvezményezettje biztosítja, hogy adott esetben a partnerek vagy tagok birtokában lévő bizonylatokat is a Bizottság rendelkezésére bocsássák.
   (7)   Az (1) és (2) bekezdésben említett jelentések és szúrópróbaszerű ellenőrzések eredményei alapján a Bizottság biztosítja, hogy szükség esetén kiigazítsák az eredetileg jóváhagyott pénzügyi támogatás mértékét vagy nyújtásának feltételeit, valamint a kifizetések ütemezését.
   (8)   A Bizottság biztosítja, hogy minden szükséges lépésre sor kerüljön annak ellenőrzésére, hogy a finanszírozott tevékenységeket megfelelően, valamint e határozattal és a költségvetési rendelettel összhangban hajtják-e végre.
   12. cikk
   A Közösség pénzügyi érdekeinek védelme
   (1)   Az e program szerint finanszírozott tevékenységek végrehajtása során a Bizottság megfelelő megelőző intézkedésekkel biztosítja a Közösség pénzügyi érdekeinek csalás, korrupció és minden egyéb jogellenes cselekedet elleni védelmét, hatékony ellenőrzések lefolytatása és az indokolatlanul kifizetett összegek visszaszerzése, továbbá szabálytalanságok feltárása esetén hatékony, arányos és visszatartó erejű szankciók alkalmazása révén, a 2988/95/EK, Euratom tanácsi rendelettel (14), a 2185/96/Euratom, EK rendelettel és az 1073/1999/EK rendelettel összhangban.
   (2)   Az e program keretében finanszírozott közösségi tevékenységek tekintetében a szabálytalanság fogalma a 2988/95/EK, Euratom rendelet 1. cikkének (2) bekezdésével összhangban a közösségi jog valamely rendelkezésének egy gazdasági szereplő általi, annak cselekménye vagy mulasztása útján történő megsértését jelenti, amelynek eredményeként az Európai Unió általános költségvetése vagy a Közösségek által kezelt költségvetések kárt szenvednek vagy szenvednének, akár közvetlenül a Közösségek nevében beszedett saját forrásokból származó bevétel csökkenése vagy kiesése révén, akár indokolatlan kiadási tételek miatt.
   (3)   A Bizottság biztosítja, hogy sor kerüljön a tevékenységre nyújtott pénzügyi támogatás csökkentésére, felfüggesztésére vagy visszakövetelésére, ha szabálytalanságokat tapasztal, beleértve az e határozat rendelkezéseinek, vagy a szóban forgó pénzügyi támogatás odaítéléséről szóló egyedi határozatnak, vagy szerződésnek vagy megállapodásnak a be nem tartását is, vagy ha kiderül, hogy a tevékenység a Bizottság jóváhagyásának kérése nélkül olyan változtatáson ment keresztül, amely a projekt jellegével vagy végrehajtási feltételeivel nem összeegyeztethető.
   (4)   A határidők be nem tartása esetén, vagy ha a tevékenység végrehajtásában elért előrehaladás alapján a kiutalt pénzügyi támogatásnak csak egy része indokolt, a kedvezményezettnek meghatározott határidőn belül észrevételeket kell benyújtania a Bizottságnak. Ha a kedvezményezett nem ad kielégítő magyarázatot, a Bizottság visszavonhatja a pénzügyi támogatás hátralévő részét, és követelheti a kifizetett összegek visszatérítését.
   (5)   A Bizottság biztosítja, hogy sor kerüljön bármely jogosulatlan kifizetés visszatérítésére. A költségvetési rendeletben meghatározott feltételek szerint kamat terhel minden olyan összeget, amelyet nem térítettek vissza kellő időben.
   13. cikk
   A bizottsági eljárás
   (1)   A Bizottság munkáját egy bizottság segíti.
   (2)   Az e bekezdésre történő hivatkozáskor az 1999/468/EK határozat 5a. cikkének (1)–(4) bekezdését és 7. cikkét kell alkalmazni, a figyelemmel 8. cikkének rendelkezéseire is.
   14. cikk
   Értékelés
   (1)   A program célkitűzéseinek megvalósításáról a Bizottság legkésőbb a program vége előtt hat hónappal jelentést tesz az Európai Parlamentnek és a Tanácsnak. A jelentésnek többek között a 11. cikk (1) bekezdésében említett éves jelentéseken kell alapulnia.
   A jelentés mindenképp kiterjed a program általános célszerűségére és koherenciájára, végrehajtásának eredményességére, valamint a különböző tevékenységek általános és egyedi eredményességére a 2. cikkben meghatározott célkitűzések megvalósítása terén.
   A jelentést tájékoztatásul megküldik az Európai Gazdasági és Szociális Bizottságnak.
   (2)   Az Európai Parlament és a Tanács határoz – a Szerződéssel összhangban – a program 2013. december 31-ét követő folytatásáról.
   (3)   A Bizottság a lehető legkorábban, de legkésőbb 2010. július 1-jéig a Szerződésben meghatározott hatáskörökre tekintettel jelentést nyújt be az Európai Parlamentnek és a Tanácsnak az Európai Unión belüli pénzügyi felügyeleti rendszer további reformjainak szükségességéről, és adott esetben előterjeszti a szükséges jogalkotási javaslatokat.
   (4)   A Bizottság a 2011. évi előzetes költségvetés-tervezettel együtt jelentést nyújt be az Európai Parlamentnek és a Tanácsnak a teljes finanszírozási keret esetlegesen szükséges módosításairól, különös tekintettel a melléklet B. szakaszában felsorolt kedvezményezettek számára kijelölt kötelezettségvállalási előirányzatokra.
   (5)   A Bizottság 2010. július 1-jéig jelentést nyújt be a könyvvizsgáló cégeket felügyelő szervek európai együttműködésének megerősítéséről.
   15. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Strasbourgban, 2009. szeptember 16-án.

            az Európai Parlament részéről

            az elnök

         J. BUZEK

            a Tanács részéről

            az elnök

         C. MALMSTRÖM

      (1)  2009. március 25-i vélemény (a Hivatalos Lapban még nem tették közzé).

      (2)  Az Európai Parlament 2009. május 6-i véleménye (a Hivatalos Lapban még nem tették közzé) és a Tanács 2009. július 27-i határozata.

      (3)  HL L 243., 2002.9.11., 1. o.

      (4)  HL L 157., 2006.6.9., 87. o.

      (5)  HL L 357., 2002.12.31., 1. o.

      (6)  HL L 25., 2009.1.29., 18. o.

      (7)  HL L 25., 2009.1.29., 23. o.

      (8)  HL L 25., 2009.1.29., 28. o.

      (9)  2008. október 9-i európai parlamenti állásfoglalás a Bizottságnak szóló ajánlásokkal együtt „A Lámfalussy-eljárás nyomonkövetéséről: a jövőbeli felügyeleti struktúra” címmel (a Hivatalos Lapban még nem tették közzé).

      (10)  HL L 184., 1999.7.17., 23. o.

      (11)  HL L 248., 2002.9.16., 1. o.

      (12)  HL L 292., 1996.11.15., 2. o.

      (13)  HL L 136., 1999.5.31., 1. o.

      (14)  HL L 312., 1995.12.23., 1. o.

      MELLÉKLET
      A határozatban említett kedvezményezettek a következők:

         A.   szakasz

      Kedvezményezettek a pénzügyi beszámolás területén:

                  —

                  az Európai Pénzügyi Beszámolási Tanácsadó Csoport (EFRAG),

                  —

                  a Nemzetközi Számviteli Standard Bizottság Alapítvány (IASCF).

            Kedvezményezettek a könyvvizsgálat területén:

                  —

                  a Közérdekű Felügyeleti Tanács (PIOB).

         B.   szakasz

      Azon testületek, amelyek célja, hogy igazgatási támogatást nyújtsanak az Európai Értékpapír-piaci Szabályozók Bizottságának, az Európai Bankfelügyelők Bizottságának és az Európai Biztosítás- és Foglalkoztatói Nyugdíj-felügyeletek Bizottságának:

                  —

                  az Európai Bankfelügyelők Bizottsága (CEBS) esetében: CEBS Secretariat Limited, az Egyesült Királyságban, a Companies House-nál 5161108 cégjegyzékszámon bejegyzett, korlátolt felelősségű társaság (limited company by guarantee without share capital), amelynek székhelye Londonban van,

                  —

                  az Európai Értékpapír-piaci Szabályozók Bizottsága (CESR) esetében: a préfecture de police-nál 441545308 cégjegyzékszámon bejegyzett, francia nonprofit szervezet (association loi 1901), amelynek székhelye Párizsban van,

                  —

                  az Európai Biztosítás- és Foglalkoztatói Nyugdíj-felügyeletek Bizottsága (CEIOPS) esetében: az Amtsgericht Frankfurt am Mainnál VR 12777 cégjegyzékszámon bejegyzett, német nonprofit szervezet (eingetragener Verein (e.V.)), amelynek székhelye Frankfurtban van.


title: 2008/196/EK: A Tanács határozata ( 2008. február 18. ) az Európai Közösség és Malajzia kormánya között a légi közlekedés bizonyos kérdéseiről létrejött megállapodás megkötéséről

text:
               5.3.2008

               HU

               Az Európai Unió Hivatalos Lapja

               L 60/30

      A TANÁCS HATÁROZATA

   (2008. február 18.)
   az Európai Közösség és Malajzia kormánya között a légi közlekedés bizonyos kérdéseiről létrejött megállapodás megkötéséről
   (2008/196/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 80. cikke (2) bekezdésére, összefüggésben a 300. cikk (2) bekezdése első albekezdésének első mondatával, illetve a 300. cikk (3) bekezdésének első albekezdésével,
   tekintettel a Bizottság javaslatára,
   tekintettel az Európai Parlament véleményére,
   mivel:

               (1)

               A Tanács 2003. június 5-én felhatalmazta a Bizottságot, hogy tárgyalásokat kezdeményezzen harmadik országokkal a meglévő kétoldalú megállapodások egyes rendelkezéseinek egy közösségi megállapodással való felváltásáról.

               (2)

               A Bizottság a Közösség nevében tárgyalásokat folytatott Malajzia kormányával egy, a légi közlekedés bizonyos kérdéseiről szóló megállapodás (a megállapodás) megkötéséről, a Bizottságot a meglévő kétoldalú megállapodások egyes rendelkezéseinek egy közösségi megállapodással való felváltása céljából a harmadik országokkal folytatandó tárgyalások kezdeményezésére felhatalmazó tanácsi határozat mellékletében foglalt mechanizmusokkal és irányelvekkel összhangban.

               (3)

               A megállapodás, későbbi időpontban történő esetleges megkötésére figyelemmel, a 2007/210/EK tanácsi határozattal (1) összhangban az Európai Közösség nevében aláírásra került.

               (4)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és Malajzia kormánya között a légi közlekedés bizonyos kérdéseiről létrejött megállapodás a Közösség nevében jóváhagyásra kerül.
   2. cikk
   A Tanács elnöke felhatalmazást kap, hogy kijelölje a megállapodás 8. cikkének (1) bekezdése szerinti értesítés megtételére jogosult személyt.

      Kelt Brüsszelben, 2008. február 18-án.

            a Tanács részéről

            az elnök

         D. RUPEL

      (1)  HL L 94., 2007.4.4., 26. o.


title: A Tanács 2013/352/KKBP határozata ( 2013. július 2. ) az Európai Unió emberi jogokért felelős különleges képviselőjének kinevezéséről szóló 2012/440/KKBP határozat módosításáról

text:
               4.7.2013

               HU

               Az Európai Unió Hivatalos Lapja

               L 185/8

         A TANÁCS 2013/352/KKBP HATÁROZATA
   (2013. július 2.)
   az Európai Unió emberi jogokért felelős különleges képviselőjének kinevezéséről szóló 2012/440/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2012. július 25-én elfogadta a 2012/440/KKBP határozatot (1), amelyben Stavros LAMBRINIDIS-t nevezte ki az Európai Unió emberi jogokért felelős különleges képviselőjévé (EUKK). Az EUKK megbízatása 2014. június 30-án jár le.

               (2)

               A 2012/440/KKBP határozat az EUKK megbízatásával kapcsolatos kiadások fedezésére szánt pénzügyi referenciaösszeget a 2012. július 25-jétől2013. június 30-ig terjedő időszakra állapította meg. Ezért a 2013. július 1-jétől2014. június 30-ig terjedő időszakra új pénzügyi referenciaösszeget kell megállapítani.

               (3)

               A 2012/440/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2012/440/KKBP határozat 5. cikkének (1) bekezdése a következő albekezdéssel egészül ki:

      „Az EUKK megbízatásával kapcsolatos kiadások fedezésére szánt pénzügyi referenciaösszeg a 2013. július 1-jétől2014. június 30-ig terjedő időszakra 837 000 EUR.”.

   2. cikk
   Hatálybalépés
   Ez a határozat az elfogadásának napján lép hatályba.
   A határozatot 2013. július 1-től kell alkalmazni.

      Kelt Brüsszelben, 2013. július 2-án.

            a Tanács részéről

            az elnök

         L. LINKEVIČIUS

      (1)  HL L 200., 2012.7.27., 21. o.


title: A Tanács irányelve (1997. november 27.) az Európai Közösség és Macedónia Volt Jugoszláv Köztársaság közötti együttműködési megállapodás megkötéséről

text:
Fontos jogi nyilatkozat

|

31997D0831

Hivatalos Lap L 348 , 18/12/1997 o. 0001 - 0001

		A Tanács irányelve(1997. november 27.)az Európai Közösség és Macedónia Volt Jugoszláv Köztársaság közötti együttműködési megállapodás megkötéséről(97/831/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 113. és 235. cikkére, összefüggésben 228. cikke (2) bekezdésének második mondatával és 228. cikke (3) bekezdésének második albekezdésével,tekintettel a Bizottság javaslatára [1],tekintettel az Európai Parlament hozzájárulására [2],mivel jóvá kell hagyni az Európai Közösség és Macedónia Volt Jugoszláv Köztársaság között az 1997. április 29-én levélváltásokkal aláírt együttműködési megállapodást;mivel a Szerződés nem határoz meg hatásköröket a megállapodás által szabályozott egyes területeken a Közösség részéről végrehajtandó intézkedéshez a Szerződés 235. cikkében megállapítottak kivételével,A KÖVETKEZŐKÉPPEN HATÁROZOTT:1. cikkAz Európai Közösség és Macedónia Volt Jugoszláv Köztársaság közötti együttműködési megállapodást és a szerződő felek által elfogadott nyilatkozatokat a Közösség nevében a Tanács jóváhagyja.A megállapodás szövegét, a nyilatkozatok jegyzékét és a nyilatkozatokat csatolták e határozathoz.2. cikkA megállapodás 49. cikke (2) bekezdésében előírt értesítést a Közösség nevében a Tanács elnöke küldi meg.3. cikkA Közösséget, ha a Tanács úgy határoz, a Tanács elnöksége, egyéb esetekben pedig – a Tanács tagjai képviselőinek támogatásával – a Bizottság képviseli a megállapodás 33. cikke által létrehozott együttműködési tanácsban. A Tanács tagjai egyszerű többségével jár el.A Tanács a Bizottság javaslata alapján minősített többséggel eljárva fogadja el a Közösség együttműködési tanácson belüli álláspontját. A Tanács egyhangúlag jár el, amikor olyan álláspontot foglal el, amely egyhangúságot igényel a belső közösségi szabályok elfogadásához, és egyszerű többséggel jár el, amikor az együttműködési tanács által javasolt határozat az eljárási szabályzatára vonatkozik.Az együttműködési tanács által hozott határozatokat az Európai Közösségek Hivatalos Lapjában közzé kell tenni.4. cikkEzt a határozatot az Európai Közösségek Hivatalos Lapjában közzé kell tenni.Ez a határozat a kihirdetése napján lép hatályba.Kelt Brüsszelben, 1997. november 27-én.a Tanács részérőlaz elnökM. Fischbach[1] HL C 79., 1997.3.12., 1. o.[2] HL C 325., 1997.10.27.--------------------------------------------------


title: A Tanács 2013/350/KKBP határozata ( 2013. július 2. ) az Európai Unió közel-keleti békefolyamathoz rendelt különleges képviselője megbízatásának módosításáról és meghosszabbításáról

text:
               4.7.2013

               HU

               Az Európai Unió Hivatalos Lapja

               L 185/3

         A TANÁCS 2013/350/KKBP HATÁROZATA
   (2013. július 2.)
   az Európai Unió közel-keleti békefolyamathoz rendelt különleges képviselője megbízatásának módosításáról és meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2012. január 23-án elfogadta a 2012/33/KKBP határozatot (1), amely Andreas REINICKE-t nevezte ki az Európai Unió közel-keleti békefolyamathoz rendelt különleges képviselőjévé (EUKK). Az EUKK megbízatása 2013. június 30-án lejár.

               (2)

               Az EUKK megbízatását további hat hónapos időtartamra meg kell hosszabbítani. A megbízatást 2013 őszén felül kell vizsgálni. A felülvizsgálatnak 2013. december 31-ig be kell fejeződnie.

               (3)

               Az EUKK a megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének tekintetében a Szerződés 21. cikkében meghatározott célkitűzések megvalósítását,

         ELFOGADTA EZT A HATÁROZATOT:
   1. cikk
   Az Európai Unió különleges képviselője
   A Tanács 2014. június 30-ig meghosszabbítja az Andreas REINICKE-nek, az Európai Unió közel-keleti békefolyamathoz (a továbbiakban: a békefolyamat) rendelt különleges képviselőjének (EUKK) adott megbízatást. Az EUKK megbízatása hamarabb is megszüntethető, amennyiben a Tanács az Unió külügyi és biztonságpolitikai főképviselőjének (főképviselő) javaslata alapján így határoz.
   2. cikk
   Politikai célkitűzések
   (1)   Az EUKK megbízatása a békefolyamattal kapcsolatos uniós politikai célkitűzésein alapul.
   (2)   E célkitűzések közé tartoznak többek között az alábbiak:

               a)

               az átfogó béke, amelyet az Egyesült Nemzetek (ENSZ) Biztonsági Tanácsának vonatkozó határozatai, a madridi konferencia elvei, a tárgyalási menetrend, a felek által korábban elért megállapodások és az arab béketerv alapján kell megvalósítani;

               b)

               a kétállami megoldás, amelyben egymás mellett létezik Izrael, valamint egy demokratikus, területileg egybefüggő, életképes, békés és szuverén palesztin állam, amely az ENSZ Biztonsági Tanácsának 242 (1967), 338 (1973), 1397 (2002) és 1402 (2002) sz. határozatával, valamint a madridi elvekkel összhangban biztonságos és elismert határokon belül él együtt szomszédaival, és rendezett kapcsolatokat tart fenn velük;

               c)

               az izraeli–szíriai és az izraeli–libanoni konfliktus megoldása;

               d)

               Jeruzsálem jogállásának megoldása, hogy az a jövőben mindkét állam fővárosa lehessen, valamint a palesztin menekültek problémájának igazságos, megvalósítható és kölcsönösen jóváhagyott megoldása;

               e)

               a végleges jogállást rendező megállapodás és a palesztin állam létrehozása felé vezető békefolyamat nyomon követése – ideértve a közel-keleti kvartett (a továbbiakban: a kvartett) által a tárgyalási menetrend őreként betöltött szerep megerősítését is –, különös tekintettel azon kötelezettségek végrehajtásának figyelemmel kísérésére, amelyeket a felek a tárgyalási menetrend értelmében és az átfogó arab–izraeli béke megteremtésére irányuló nemzetközi erőfeszítésekkel összhangban vállaltak.

         (3)   Ezek a célkitűzések az Unió az iránt vállalt kötelezettségén alapulnak, hogy együttműködik a felekkel és a nemzetközi közösségbeli partnerekkel – különösen a kvartett keretében – annak érdekében, hogy megragadják a béke helyreállítására és a régió népei nyugodt jövőjének biztosítására adódó valamennyi lehetőséget.
   (4)   Az EUKK többek között a kvartett keretében támogatást nyújt a főképviselőnek a régióban végzett munkájához.
   3. cikk
   Megbízatás
   A 2. cikkben említett politikai célkitűzések megvalósítása érdekében az EUKK megbízatása a következő:

               a)

               az Unió részéről tevékeny és hatékony hozzájárulást nyújt az izraeli–palesztin konfliktus, valamint az izraeli–szíriai és az izraeli–libanoni konfliktus végső rendezésére irányuló fellépésekhez és kezdeményezésekhez;

               b)

               a békefolyamat megerősítése érdekében végzett együttműködés céljából szoros kapcsolatot épít ki és tart fenn a közel-keleti békefolyamatban részt vevő valamennyi féllel, a régió egyéb országaival, a kvartett tagjaival és más érintett országokkal, valamint az ENSZ-szel és egyéb érintett nemzetközi szervezetekkel;

               c)

               biztosítja az Unió folyamatos jelenlétét a releváns nemzetközi fórumokon, valamint hozzájárul a válságkezeléshez és -megelőzéshez;

               d)

               figyelemmel kíséri és segíti a felek közötti béketárgyalásokat, és az Unió nevében javaslatokat fogalmaz meg e tárgyalások keretében;

               e)

               igény szerint hozzájárul a felek között létrejött nemzetközi megállapodások végrehajtásához, és diplomáciai megbeszéléseket folytat a felekkel, amennyiben azok a megállapodások szabályait megszegik;

               f)

               különös figyelmet fordít azokra a tényezőkre, amelyek érintik a békefolyamat regionális vonatkozásaira;

               g)

               a békefolyamat keretében konstruktív párbeszédbe kezd a megállapodások aláíróival a demokrácia alapvető jogi normái – többek között az emberi jogok és a jogállamiság – tiszteletben tartásának előmozdítása érdekében;

               h)

               javaslatokat terjeszt elő a békefolyamatba történő uniós beavatkozás lehetőségeiről, valamint az Unió általi kezdeményezések és a békefolyamathoz kapcsolódó jelenlegi uniós erőfeszítések – mint például az Unió által a palesztin reformokhoz nyújtott hozzájárulás, beleértve a kapcsolódó európai uniós fejlesztési projektek politikai szempontjait is – folytatásának legjobb módjáról;

               i)

               felügyeli a felek tevékenységeit a tárgyalási menetrend végrehajtása és az állandó jogállásra vonatkozó tárgyalások eredményét esetlegesen befolyásoló kérdések tekintetében annak érdekében, hogy a kvartett hatékonyabban értékelhesse, hogy a felek mennyire tartják magukat kötelezettségvállalásaikhoz;

               j)

               a kvartetthez delegált megbízottként beszámol a tárgyalások eredményeiről és alakulásáról, valamint az Unió által kialakított álláspontok alapján és a kvartett egyéb tagjaival is együttműködve hozzájárul a kvartetthez delegált megbízottak üléseinek az előkészítéséhez;

               k)

               az emberi jogokért felelős EUKK-val együttműködve hozzájárul az Unió emberi jogi politikájának, többek között az Unió emberi jogi iránymutatásainak – különösen a gyermekek és a fegyveres konfliktusok kapcsolatáról, továbbá a nők elleni erőszakról, valamint a nőkkel szembeni megkülönböztetés valamennyi formája elleni küzdelemről szóló uniós iránymutatásoknak, valamint a nőkről, a békéről és a biztonságról szóló 1325 (2000) ENSZ Biztonsági Tanács határozatával kapcsolatos uniós politikának – a végrehajtásához, többek között a fejlemények figyelemmel kísérése és az azokról tett jelentések, valamint az e tekintetben megfogalmazott ajánlások révén;

               l)

               hozzájárul ahhoz, hogy a régió véleményformálói jobban megértsék az Unió szerepét.

         4. cikk
   A megbízatás végrehajtása
   (1)   Az EUKK felel a megbízatásnak a főképviselő felügyelete melletti végrehajtásáért. Megbízatásának teljesítése és konkrét helyi feladatainak ellátása érdekében az EUKK teljes mértékben elkötelezett a küldetése mellett.
   (2)   A Politikai és Biztonsági Bizottság (PBB) kiemelt kapcsolatot tart fenn az EUKK-val, és egyben az EUKK elsődleges kapcsolattartója a Tanács felé. A PBB – a megbízatás keretein belül és a főképviselő hatáskörének sérelme nélkül – stratégiai iránymutatást és politikai irányítást nyújt az EUKK számára.
   (3)   Az EUKK szorosan együttműködik az Európai Külügyi Szolgálattal (EKSZ).
   (4)   Az EUKK – mindenekelőtt a küldetései során – szorosan együttműködik a jeruzsálemi uniós képviseleti irodával, az Unió tel-avivi küldöttségével, valamint a régió minden egyéb érintett uniós küldöttségével.
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2013. július 1-jétől2013. december 31-ig tartó időszakra 506 500 EUR.
   (2)   Az (1) bekezdésben meghatározott összegből finanszírozott kiadások 2013. július 1-jétől számolhatók el. A kiadásokat az Unió általános költségvetésére vonatkozó eljárásokkal és szabályokkal összhangban kell kezelni.
   (3)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadást elszámol a Bizottságnak.
   6. cikk
   A csoport létrehozása és összetétele
   (1)   Megbízatása és a rendelkezésre álló megfelelő pénzügyi eszközök keretein belül az EUKK felel csoportjának létrehozásáért. A csoportnak rendelkeznie kell a megbízatás által megkívánt, a meghatározott politikai kérdésekre vonatkozó szakértelemmel. Az EUKK folyamatosan és haladéktalanul tájékoztatja a Tanácsot és a Bizottságot a csoport összetételéről.
   (2)   A tagállamok, az Unió intézményei és az EKSZ javaslatot tehetnek olyan személyzet kirendelésére, akik az EUKK-t munkájában segítik. Az ilyen kirendelt személyzet javadalmazását az érintett tagállam, az Unió érintett intézménye, illetve az EKSZ fedezi. A tagállamok által az uniós intézményekhez kirendelt szakértőket is ki lehet helyezni az EUKK-hoz. A szerződéses nemzetközi személyzet tagjainak a tagállamok állampolgárainak kell lenniük.
   (3)   A kirendelt személyzet a küldő állam, az uniós intézmény vagy az EKSZ közigazgatási fennhatósága alatt maradnak, és az EUKK megbízatásának érdekében jár el és végzik feladatukat.
   (4)   Az EUKK személyzetét az EKSZ érintett osztályaival vagy az érintett uniós küldöttségekkel egy helyen kell elhelyezni annak érdekében, hogy elősegítsék ezzel tevékenységeik összhangját és következetességét.
   7. cikk
   Az EUKK és személyzete részére biztosított kiváltságok és mentességek
   Az EUKK küldetésének és a személyzet feladatának elvégzéséhez, illetve a zökkenőmentes működéshez szükséges kiváltságokról, mentességekről és egyéb garanciákról – adott esetben – a fogadó országokkal kell megállapodni. Ehhez a tagállamok és az EKSZ minden szükséges támogatást megad.
   8. cikk
   Az EU-minősített adatok biztonsága
   Az EUKK és csoportjának tagjai tiszteletben tartják az EU-minősített adatok védelmét szolgáló biztonsági szabályokról szóló, 2011. március 31-i 2011/292/EU tanácsi határozatban (2) megállapított biztonsági elveket és minimumszabályokat.
   9. cikk
   Az információkhoz való hozzáférés és logisztikai támogatás
   (1)   A tagállamok, a Bizottság és a Tanács Főtitkársága biztosítja, hogy az EUKK minden lényeges információhoz hozzáférjen.
   (2)   Az uniós küldöttség és/vagy a tagállamok adott esetben logisztikai segítséget nyújtanak a térségben.
   10. cikk
   Biztonság
   Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően – a megbízatásával és a hatásköre alá tartozó földrajzi terület biztonsági helyzetével összhangban, a közvetlenül az irányítása alá tartozó személyzet biztonsága érdekében meghoz minden ésszerű és megvalósítható intézkedést, elsősorban az alábbiakat:

               a)

               az EKSZ iránymutatásai alapján az adott misszióra vonatkozó biztonsági terv létrehozása, amely többek között a misszióra vonatkozó fizikai, szervezeti és eljárási biztonsági intézkedéseket tartalmaz, szabályozza a személyzet biztonságos bejutását a misszió területére és a misszió területén belüli biztonságos mozgását, továbbá kiterjed a biztonsági események kezelésére, valamint tartalmazza a misszió vészhelyzeti intézkedési és evakuálási tervét;

               b)

               annak biztosítása, hogy az Unión kívül telepített személyzet valamennyi tagja a misszió területén fennálló körülmények által megkövetelt, nagy kockázat elleni biztosítással rendelkezzen;

               c)

               annak biztosítása, hogy az Unión kívül telepítendő csoportjának valamennyi tagja – a helyi szerződéses személyzetet is beleértve – megfelelő, a misszió területének az EKSZ általi biztonsági minősítéséhez igazodó biztonsági képzésben részesüljön a misszió területére való érkezése előtt vagy érkezésekor;

               d)

               annak biztosítása, hogy a rendszeres biztonsági értékeléseket követően tett ajánlásokat végrehajtsák, és ezek végrehajtásáról és az egyéb biztonsági kérdésekről – a félidős jelentések és a megbízatás végrehajtásáról szóló jelentések keretében – írásos jelentéseket nyújtsanak be a Tanács, a Bizottság és a főképviselő számára.

         11. cikk
   Jelentéstétel
   Az EUKK szóban és írásban rendszeresen jelentést tesz a főképviselőnek és a PBB-nek. Az EUKK szükség szerint a tanácsi munkacsoportoknak is jelentést tesz. A rendszeres írásbeli jelentéseket a COREU-hálózaton keresztül terjesztik. Az EUKK a főképviselő vagy a PBB ajánlására jelentést kell tennie a Külügyek Tanácsának. A Szerződés 36. cikkének megfelelően az EUKK részt vehet az Európai Parlamentnek nyújtandó tájékoztatásban
   12. cikk
   Koordináció
   (1)   Az EUKK előmozdítja az Unión belüli átfogó politikai koordinációt. Elősegíti annak biztosítását, hogy az Unió politikai céljainak megvalósítása érdekében minden helyszíni uniós eszközt koherens módon alkalmazzanak. Ezért az EUKK tevékenységét össze kell hangolni a Bizottság, valamint adott esetben a térségben működő többi EUKK tevékenységével, többek között a Európai Unió dél-mediterrán térségért felelős különleges képviselőjével. Az EUKK rendszeresen tájékoztatja a tagállamok külképviseleteit és az Unió küldöttségeit.
   (2)   A helyszínen az EUKK szoros kapcsolatot tart fenn az Unió küldöttségének vezetőjével és a tagállamok külképviseleteinek vezetőivel. Ezek minden tőlük telhetőt megtesznek annak érdekében, hogy az EUKK-nak megbízatása végrehajtásában segítséget nyújtsanak. Az EUKK – szorosan együttműködve a tel-avivi uniós küldöttség vezetőjével – helyi politikai iránymutatást nyújt az Európai Unió palesztin területeken folytatott rendőri missziójának (EUPOL COPPS) és a rafahi határellenőrzést segítő európai uniós missziónak (EU BAM Rafah) a misszióvezetői számára. Az EUKK és a polgári műveleti parancsnok szükség szerint konzultációt folytat egymással. Az EUKK a helyszínen jelen lévő egyéb nemzetközi és regionális szereplőkkel is kapcsolatot tart fenn.
   13. cikk
   A követelésekkel kapcsolatos segítségnyújtás
   Az EUKK és személyzete segítséget nyújtanak a korábbi közel-keleti békefolyamathoz rendelt EUKK-k megbízatásával összefüggésben felmerült követelések és kötelezettségek megválaszolásához és ilyen céllal adminisztratív támogatást, valamint hozzáférést biztosítanak a vonatkozó iratokhoz.
   14. cikk
   Felülvizsgálat
   (1)   E határozat végrehajtását, valamint annak az Unió egyéb kezdeményezéseivel való összhangját rendszeresen felül kell vizsgálni. Az EUKK 2013. október végéig az elért eredményekről szóló jelentést, a megbízatás végén a megbízatás teljesítéséről szóló átfogó jelentést nyújt be a Tanácsnak, a Bizottságnak és a főképviselőnek.
   (2)   A megbízatás 2013. december 31-ig felül kell vizsgálni.
   15. cikk
   Hatálybalépés
   Ez a határozat az elfogadásának napján lép hatályba.
   A határozatot 2013. július 1-től kell alkalmazni.

      Kelt Brüsszelben, 2013. július 2-án.

            a Tanács részéről

            az elnök

         L. LINKEVIČIUS

      (1)  HL L 19., 2012.1.24., 17. o.

      (2)  HL L 141., 2011.5.27., 17. o.


title: 2008/343/EK: A Tanács határozata ( 2008. április 29. ) a terrorizmus leküzdése érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdését végrehajtó 2007/868/EK határozat módosításáról

text:
               30.4.2008

               HU

               Az Európai Unió Hivatalos Lapja

               L 116/25

      A TANÁCS HATÁROZATA

   (2008. április 29.)
   a terrorizmus leküzdése érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdését végrehajtó 2007/868/EK határozat módosításáról
   (2008/343/EK)
   AZ EURÓPAI UNIÓ TANÁCSA,
   tekintettel a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló, 2001. december 27-i 2580/2001/EK rendeletre (1) és különösen annak 2. cikke (3) bekezdésére,
   mivel:

               (1)

               A Tanács 2007. december 20-án elfogadta a 2007/868/EK határozatot (2).

               (2)

               A Tanács 2008. február 25-én naprakész indoklást nyújtott Jose Maria SISON számára arról, hogy miért szerepelteti továbbra is a 2580/2001/EK rendeletben előírt korlátozó intézkedések hatálya alá tartozó személyek, csoportok és szervezetek listáján, valamint felkérte Jose Maria SISON-t arra, hogy egy hónapon belül nyújtsa be ezzel kapcsolatos észrevételeit. Jose Maria SISON 2008. március 24-i levelében benyújtotta észrevételeit a Tanács számára, amelyeket az megvizsgált.

               (3)

               A Tanács megállapította, hogy Jose Maria SISON a terrorizmus leküzdésére vonatkozó különleges intézkedések alkalmazásáról szóló, 2001. december 27-i 2001/931/KKBP tanácsi közös álláspont (3) 1. cikkének (2) és (3) bekezdése értelmében terrorcselekményekben vett részt, és az említett közös álláspont 1. cikkének (4) bekezdése értelmében illetékes nemzeti hatóság vele szemben határozatokat hozott. A Tanács továbbá megállapította, hogy módosítani kell a Jose Maria SISON-ra és a Fülöp-szigeteki Kommunista Pártra vonatkozó bejegyzést a 2580/2001/EK rendelet hatálya alá tartozó személyek, csoportok és szervezetek listáján annak érdekében, hogy e bejegyzések tükrözzék a naprakész indokolást.

               (4)

               A Tanács ezért úgy véli, hogy Jose Maria SISON tekintetében továbbra is alkalmazni kell a 2580/2001/EK rendeletben előírt különleges korlátozó intézkedéseket,

         A KÖVETKEZŐKÉPPEN HATÁROZOTT:
   1. cikk
   A 2007/868/EK határozat mellékletében a SISON, Jose Maria-ra (más néven Armando Liwanag, más néven Joma) vonatkozó bejegyzés helyébe a következő szöveg lép:

      „SISON, Jose Maria (más néven Armando Liwanag, más néven Joma), született: 1939.2.8., Cabugao, Fülöp-szigetek – az NPA-t is magában foglaló Fülöp-szigeteki Kommunista Pártban vezető szerepet betöltő személy”.

   2. cikk
   A 2007/868/EK határozat mellékletében a Fülöp-szigeteki Kommunista Pártra vonatkozó bejegyzés helyébe a következő szöveg lép:

      „Az »Új Néphadsereget« – »NPA« is magában foglaló »Fülöp-szigeteki Kommunista Párt«, Fülöp-szigetek, SISON Jose Maria-hoz kapcsolódva (más néven Armando Liwanag, más néven Joma, az »NPA«-t is magában foglaló »Fülöp-szigeteki Kommunista Pártban« vezető szerepet betöltő személy)”.

   3. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Luxembourgban, 2008. április 29-én.

            a Tanács részéről

            az elnök

         D. RUPEL

      (1)  HL L 344., 2001.12.28., 70. o. A legutóbb a 2007/868/EK határozattal (HL L 340., 2007.12.22., 100. o.) módosított rendelet.

      (2)  HL L 340., 2007.12.22., 100. o.

      (3)  HL L 344., 2001.12.28., 93. o. A legutóbb a 2007/871/KKBP közös állásponttal (HL L 340., 2007.12.22., 109. o.) módosított közös álláspont.


				|

		52014PC0256

			Javaslat A TANÁCS HATÁROZATA az egyrészről az Európai Unió és tagállamai, másrészről Grúzia közötti közös légiközlekedési megállapodást a Horvát Köztársaság Európai Unióhoz való csatlakozásának figyelembevétele céljából módosító jegyzőkönyvnek az Európai Unió és tagállamai nevében történő megkötéséről /* COM/2014/0256 final - 2014/0134 (NLE) */

			   	INDOKOLÁS
 1)      A JAVASLAT HÁTTERE
 110 || ·                   A javaslat okai és céljai / Háttér-információk Az Európai Unió és tagállamai, valamint Grúzia közötti közös légiközlekedési megállapodás a tárgyalás megkezdésére felhatalmazást biztosító, 2009 júniusában elfogadott tanácsi határozat alapján jött létre. A megállapodást 2010. december 2-án írták alá.
 120 || 2013. július 1-jén a Horvát Köztársaság csatlakozott az Európai Unióhoz. A csatlakozás feltételeiről szóló okmány 6. cikkének (2) bekezdése szerint Horvátország vállalja, hogy csatlakozik a tagállamok és az Unió által egy vagy több harmadik országgal, illetve nemzetközi szervezettel kötött vagy aláírt megállapodásokhoz. Horvátország csatlakozásából adódóan a megállapodás nyelvi kiigazítására van szükség, amelyről jegyzőkönyvet fogadtak el. A fent említett 6. cikk (2) bekezdésének, valamint az EUMSZ 100. cikke (2) bekezdésének és 218. cikke (5) bekezdésének alapján a jegyzőkönyv aláírását a(z) […] határozat jóváhagyta, és a jegyzőkönyvet [….-án/-én] aláírták. A jegyzőkönyvet az EUMSZ 100. cikke (2) bekezdésének és 218. cikke (6) bekezdése a) pontjának a csatlakozási okmány 6. cikke (2) bekezdésével összefüggésben értelmezett rendelkezései alapján jóvá kell hagyni.
 130 || ·                   Meglévő rendelkezések a javaslat által érintett területen A jegyzőkönyvben foglalt rendelkezések felváltják vagy kiegészítik az Európai Unió és tagállamai, valamint Grúzia között létrejött közös légiközlekedési megállapodás rendelkezéseit.
 140 || ·                   Összhang az Unió egyéb szakpolitikáival és célkitűzéseivel A Grúziával létrejött megállapodás volt az első olyan átfogó légi közlekedési megállapodás, amelyet az Unió egy kaukázusi régióbeli meghatározó légiközlekedési partnerével kötött. A megállapodás az Unió légi közlekedéssel kapcsolatos külpolitikájának részét képezi, amelyet a COM(2005) 79 bizottsági közlemény („A Közösség légi közlekedéssel kapcsolatos külpolitikája cselekvési programjának kidolgozásáról”) határozott meg, és amelyet az utóbbi időben a COM(2012) 556 bizottsági közlemény („Az Európai Unió légi közlekedéssel kapcsolatos külpolitikája – a jövőbeli kihívások kezelése”), valamint a vonatkozó tanácsi következtetések vizsgáltak felül.
 2)      Az érdekelt felekkel folytatott konzultációk és a hatásvizsgálat
   || ·                                            Az érdekelt felekkel folytatott konzultáció
 211 || A konzultáció módja, a legfontosabb célterületek és a válaszadók köre Tárgytalan.
 212 || Az észrevételek és felhasználásuk rövid ismertetése Tárgytalan.
 3)      A JAVASLAT JOGI ELEMEI
 305 || ·                   A javaslat összefoglalása A jegyzőkönyv biztosítja az Európai Unió és tagállamai, valamint Grúzia között létrejött közös légiközlekedési megállapodásnak Horvátország 2013. július 1-jei uniós csatlakozása következtében szükségessé vált módosítását.
 310 || ·                   Jogalap Az Európai Unió működéséről szóló szerződés 100. cikke (2) bekezdésének és 218. cikke (6) bekezdése a) pontjának a csatlakozási okmány 6. cikkének (2) bekezdésével összefüggésben értelmezett rendelkezései.
 4)      Költségvetési hatások
 409 || A javaslat nincs hatással az uniós költségvetésre.
 5)      KIEGÉSZÍTŐ INFORMÁCIÓK
 570 || ·                   A javaslat részletes magyarázata A Bizottság felkéri a Tanácsot, hogy hagyja jóvá az Európai Unió és tagállamai, valamint Grúzia között létrejött közös légiközlekedési megállapodás módosításáról szóló jegyzőkönyvet.
2014/0134 (NLE)
Javaslat
A TANÁCS HATÁROZATA
az egyrészről az Európai Unió és
tagállamai, másrészről Grúzia közötti közös légiközlekedési megállapodást
a Horvát Köztársaság Európai Unióhoz való csatlakozásának figyelembevétele
céljából módosító jegyzőkönyvnek az Európai Unió és tagállamai nevében
történő megkötéséről
AZ EURÓPAI UNIÓ TANÁCSA,
tekintettel az
Európai Unió működéséről szóló szerződésre és különösen annak
100. cikke (2) bekezdésére, valamint 218. cikke (6) bekezdésének a) pontjára,
tekintettel Horvátország
csatlakozási okmányára és különösen annak 6. cikke (2) bekezdésének második
albekezdésére,
tekintettel az
Európai Bizottság javaslatára,
tekintettel az Európai Parlament véleményére[1],
mivel:
(1)       A 2014/…/EU tanácsi
határozatnak[2]
megfelelően az egyrészről az Európai Unió és tagállamai,
másrészről Grúzia között kötött közös légiközlekedési megállapodásnak a
Horvát Köztársaság Európai Unióhoz való csatlakozásának figyelembe vétele
céljából történő módosításáról szóló jegyzőkönyvet (a továbbiakban:
jegyzőkönyv) – figyelemmel annak megkötésére – aláírták.
(2)       A jegyzőkönyvet jóvá
kell hagyni,
ELFOGADTA EZT A HATÁROZATOT:
1. cikk
A Tanács az Európai Unió és tagállamai nevében
jóváhagyja az egyrészről az Európai Unió és tagállamai, másrészről
Grúzia közötti közös légiközlekedési megállapodást a Horvát Köztársaság Európai
Unióhoz történő csatlakozásának figyelembevétele céljából módosító
jegyzőkönyvet.[3]
2. cikk
A Tanács elnöke felhatalmazást kap, hogy
kijelölje a jegyzőkönyv 3. cikkében meghatározott jóváhagyó okmánynak
az Európai Unió és tagállamai nevében történő letétbe helyezésére jogosult
személy(eke)t.
3. cikk
Ez a határozat az elfogadásának napján lép
hatályba.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL C , , . o.
[2]               HL L […]., […]., […]. o.
[3]               A jegyzőkönyv
szövegét az aláírásáról szóló határozattal együtt közétették az Európai Unió
Hivatalos Lapjában (HL L ……….).


title: A Tanács (EU) 2015/1796 határozata (2015. október 1.) a Svájci Államszövetségnek a „Horizont 2020” kutatási és innovációs keretprogramhoz és az Európai Atomenergia-közösség „Horizont 2020” kutatási és innovációs keretprogramot kiegészítő kutatási és képzési programjához való társulásáról, valamint a Svájci Államszövetségnek a Fusion for Energy által végzett ITER-tevékenységekben való részvételének szabályozásáról szóló, egyrészről az Európai Unió és az Európai Atomenergia-közösség, másrészről a Svájci Államszövetség közötti tudományos és technológiai együttműködési megállapodás megkötéséről

text:
               8.10.2015

               HU

               Az Európai Unió Hivatalos Lapja

               L 263/8

         A TANÁCS (EU) 2015/1796 HATÁROZATA
   (2015. október 1.)
   a Svájci Államszövetségnek a „Horizont 2020” kutatási és innovációs keretprogramhoz és az Európai Atomenergia-közösség „Horizont 2020” kutatási és innovációs keretprogramot kiegészítő kutatási és képzési programjához való társulásáról, valamint a Svájci Államszövetségnek a Fusion for Energy által végzett ITER-tevékenységekben való részvételének szabályozásáról szóló, egyrészről az Európai Unió és az Európai Atomenergia-közösség, másrészről a Svájci Államszövetség közötti tudományos és technológiai együttműködési megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 186. cikkére, összefüggésben 218. cikke (6) bekezdésének a) pontjával, 218. cikkének (7) bekezdésével és 218. cikke (8) bekezdésének első albekezdésével,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A Svájci Államszövetségnek a „Horizont 2020” kutatási és innovációs keretprogramhoz és az Európai Atomenergia-közösség „Horizont 2020” kutatási és innovációs keretprogramot kiegészítő kutatási és képzési programjához való társulásáról, valamint a Svájci Államszövetségnek a Fusion for Energy által végzett ITER-tevékenységekben való részvételének szabályozásáról szóló, egyrészről az Európai Unió és az Európai Atomenergia-közösség, másrészről a Svájci Államszövetség közötti tudományos és technológiai együttműködési megállapodást (a továbbiakban: a megállapodás) 2014. december 5-én – a 2014/953/EU tanácsi határozatnak (1) megfelelően – az Unió nevében aláírták.

               (2)

               A megállapodást az Európai Atomenergia-közösség 2014. december 5-én a 2014/954/Euratom tanácsi határozatnak (2) megfelelően megkötötte.

               (3)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   A Svájci Államszövetségnek a „Horizont 2020” kutatási és innovációs keretprogramhoz és az Európai Atomenergia-közösség „Horizont 2020” kutatási és innovációs keretprogramot kiegészítő kutatási és képzési programjához való társulásáról, valamint a Svájci Államszövetségnek a Fusion for Energy által végzett ITER-tevékenységekben való részvételének szabályozásáról szóló, egyrészről az Európai Unió és az Európai Atomenergia-közösség, másrészről a Svájci Államszövetség közötti tudományos és technológiai együttműködési megállapodást a Tanács az Unió nevében jóváhagyja (3).
   2. cikk
   A megállapodás 15. cikke (1) bekezdésének első albekezdésében előírt értesítést az Unió nevében a Tanács elnöke teszi meg (4).
   3. cikk
   A Bizottság elfogadja a Svájc–Közösségek Kutatási Bizottságban a megállapodás 5. cikkének (2) bekezdése alapján hozott határozatok tekintetében az Unió nevében képviselendő álláspontot.
   4. cikk
   Ez a határozat az elfogadásának napján lép hatályba.

      Kelt Luxembourgban, 2015. október 1-jén.

            a Tanács részéről

            az elnök

         É. SCHNEIDER

      (1)  A Tanács 2014/953/EU határozata (2014. december 4.) a Svájci Államszövetségnek a „Horizont 2020” kutatási és innovációs keretprogramhoz és az Európai Atomenergia-közösség „Horizont 2020” kutatási és innovációs keretprogramot kiegészítő kutatási és képzési programjához való társulásáról, valamint a Svájci Államszövetségnek a Fusion for Energy által végzett ITER-tevékenységekben való részvételének szabályozásáról szóló, egyrészről az Európai Unió és az Európai Atomenergia-közösség, másrészről a Svájci Államszövetség közötti tudományos és technológiai együttműködési megállapodásnak az Európai Unió nevében történő aláírásáról és ideiglenes alkalmazásáról (HL L 370., 2014.12.30., 1. o.).

      (2)  A Tanács 2014/954/Euratom határozata (2014. december 4.) a Svájci Államszövetségnek a „Horizont 2020” kutatási és innovációs keretprogramhoz és az Európai Atomenergia-közösség „Horizont 2020” kutatási és innovációs keretprogramot kiegészítő kutatási és képzési programjához való társulásáról, valamint a Svájci Államszövetségnek a Fusion for Energy által végzett ITER-tevékenységekben való részvételének szabályozásáról szóló, egyrészről az Európai Unió és az Európai Atomenergia-közösség, másrészről a Svájci Államszövetség közötti tudományos és technológiai együttműködési megállapodás Európai Bizottság által, az Európai Atomenergia-közösség nevében történő megkötésének jóváhagyásáról (HL L 370., 2014.12.30., 19. o.).

      (3)  A megállapodást a HL L 370., 2014.12.30.-i számában hirdették ki az aláírásra vonatkozó határozattal együtt.

      (4)  A Tanács Főtitkársága gondoskodik a megállapodás hatálybalépése napjának az Európai Unió Hivatalos Lapjában való közzétételéről.


title: 2012/176/EU: A Tanács határozata ( 2012. március 8. ) az egyrészről az Európai Közösségek és tagállamaik, másrészről a Marokkói Királyság közötti társulást létrehozó euro-mediterrán megállapodáshoz csatolt, a Marokkói Királyság uniós programokban való részvételét szabályozó általános elvekre vonatkozó, az Európai Unió és a Marokkói Királyság közötti keretmegállapodásról szóló jegyzőkönyv elfogadásáról

text:
               28.3.2012

               HU

               Az Európai Unió Hivatalos Lapja

               L 90/1

         A TANÁCS HATÁROZATA
   (2012. március 8.)
   az egyrészről az Európai Közösségek és tagállamaik, másrészről a Marokkói Királyság közötti társulást létrehozó euro-mediterrán megállapodáshoz csatolt, a Marokkói Királyság uniós programokban való részvételét szabályozó általános elvekre vonatkozó, az Európai Unió és a Marokkói Királyság közötti keretmegállapodásról szóló jegyzőkönyv elfogadásáról
   (2012/176/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (6) bekezdése a) pontjának i. alpontjával és 218. cikke (8) bekezdésének második albekezdésével,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               Az egyrészről az Európai Közösségek és tagállamaik, másrészről a Marokkói Királyság közötti, társulást létrehozó euro-mediterrán megállapodáshoz csatolt, a Marokkói Királyság uniós programokban való részvételét szabályozó általános elvekre vonatkozó, az Európai Unió és a Marokkói Királyság közötti keretmegállapodásról szóló jegyzőkönyvet (a továbbiakban: a jegyzőkönyv) az Unió nevében 2010. október 7-én aláírták.

               (2)

               A Lisszaboni Szerződés 2009. december 1-jei hatálybalépése következtében az Európai Unió az Európai Közösség helyébe lépett, és annak jogutódja.

               (3)

               A jegyzőkönyvet meg kell kötni,

         ELFOGADTA EZT A HATÁROZATOT:
   1. cikk
   Az egyrészről az Európai Közösségek és tagállamaik, másrészről a Marokkói Királyság közötti, társulást létrehozó euro-mediterrán megállapodáshoz csatolt, a Marokkói Királyság uniós programokban való részvételét szabályozó általános elvekre vonatkozó, az Európai Unió és a Marokkói Királyság közötti keretmegállapodásról szóló jegyzőkönyvet az Unió nevében elfogadják.
   A jegyzőkönyv szövegét csatolták a jelen határozathoz.
   2. cikk
   A jegyzőkönyv 10. cikkében előírt értesítést az Unió nevében a Tanács elnöke küldi meg.
   3. cikk
   Ez a határozat az elfogadása napján lép hatályba.

      Kelt Brüsszelben, 2012. március 8-án.

            a Tanács részéről

            az elnök

         M. BØDSKOV

    ---documentbreak---

               28.3.2012

               HU

               Az Európai Unió Hivatalos Lapja

               L 90/2

         JEGYZŐKÖNYV
   az egyrészről az Európai Közösségek és tagállamaik, másrészről a Marokkói Királyság közötti euro-mediterrán megállapodáshoz, a Marokkói Királyság uniós programokban való részvételét szabályozó általános elvekre vonatkozó, az Európai Unió és a Marokkói Királyság közötti keretmegállapodásról
   AZ EURÓPAI UNIÓ, a továbbiakban: az Unió,
   egyrészről, valamint
   A MAROKKÓI KIRÁLYSÁG, a továbbiakban: Marokkó,
   másrészről,
   a továbbiakban együttesen: a felek,
   MIVEL:

               (1)

               Marokkó 1996. február 26-án az egyrészről az Európai Közösségek és annak tagállamai, másrészről Marokkó közötti társulást létrehozó euro-mediterrán megállapodást (a továbbiakban: a megállapodás) (1) kötött.

               (2)

               Az Európai Tanács 2004. június 17–18-i brüsszeli ülésén üdvözölte a Bizottság javaslatát az európai szomszédságpolitikára (a továbbiakban: ENP) vonatkozóan, és jóváhagyta a 2004. június 14-i tanácsi következtetéseket.

               (3)

               Ezt követően a Tanács számos alkalommal fogadott el következtetéseket e szakpolitika tekintetében.

               (4)

               A Tanács 2007. március 5-én támogatását fejezte ki a Bizottság 2006. december 4-i közleményében körvonalazott általános és globális megközelítésével kapcsolatban, amely elősegíti az ENP partnerországai számára az érdemeik alapján való részvételt azokban a közösségi ügynökségekben és közösségi programokban, amelyek esetében a jogalapok ezt lehetővé teszik.

               (5)

               Marokkó annak a szándékának adott hangot, hogy több uniós programban részt kíván venni.

               (6)

               Marokkónak az egyes programokban történő részvétele egyedi feltételeit – különösen a pénzügyi hozzájárulást, valamint jelentési és értékelési eljárásokat – az Unió nevében eljáró Európai Bizottság és Marokkó illetékes hatóságai közötti megállapodásban kell meghatározni,

         A KÖVETKEZŐKBEN ÁLLAPODTAK MEG:
   1. cikk
   Marokkó részt vehet minden olyan jelenlegi és jövőbeni uniós programban, amely nyitva áll számára, az e programokat elfogadó rendelkezések szerint.
   2. cikk
   Marokkó pénzügyileg hozzájárul az Unió általános költségvetéséhez azokkal az adott programokkal összefüggésben, amelyekben részt vesz.
   3. cikk
   Marokkó képviselői megfigyelőként és a Marokkóra vonatkozó pontokban részt vehetnek az azoknak a programoknak a nyomon követéséért felelős irányító bizottságokban, amelyekhez Marokkó pénzügyi hozzájárulást fizet.
   4. cikk
   A marokkói résztvevők által benyújtott projektekre és kezdeményezésekre a lehetőségek szerint az érintett programokra vonatkozó ugyanazon feltételek, szabályok és eljárások érvényesek, mint amelyeket a tagállamok esetében alkalmaznak.
   5. cikk
   A Marokkó részvételével kapcsolatos konkrét feltételeket – különösen a fizetendő pénzügyi hozzájárulást, valamint a jelentési és értékelési eljárásokat – minden egyes program esetében a Bizottság és Marokkó illetékes hatóságai közötti egyetértési megállapodás határozza meg a szóban forgó programokkal kapcsolatban megállapított kritériumok alapján.
   Ha Marokkó uniós külső támogatásra pályázik valamely uniós program kapcsán az európai szomszédsági és partnerségi támogatási eszköz létrehozására vonatkozó általános rendelkezések meghatározásáról szóló, 2006. október 24-i 1638/2006/EK európai parlamenti és tanácsi rendelet (2) 3. cikke alapján, vagy bármely hasonló, Marokkó számára uniós külső támogatást biztosító, a jövőben esetlegesen elfogadott rendelet alapján, az uniós támogatás Marokkó általi felhasználását szabályozó feltételeket a különösen az 1638/2006/EK rendelet 20. cikkét tiszteletben tartó finanszírozási megállapodás határozza meg.
   6. cikk
   Az Európai Közösségek általános költségvetésére alkalmazandó költségvetési rendeletről szóló 2002. június 25-i 1605/2002/EK, Euratom tanácsi rendelettel (3) összhangban, az 5. cikk szerint megkötött egyes egyetértési megállapodások előírják, hogy a pénzügyi vagy egyéb ellenőrzéseket, beleértve az adminisztratív vizsgálatokat a Bizottság, az Európai Csalás Elleni Hivatal és a Számvevőszék által, vagy ezek felügyelete alatt végezzék el.
   A Bizottság, az Európai Csalás Elleni Hivatal és a Számvevőszék számára az Unióban székhellyel rendelkező kedvezményezettek vagy ajánlattevők tekintetében fennálló hatásköreikkel azonos hatáskörök megadására felhatalmazó részletes rendelkezéseket hoznak a pénzügyi ellenőrzésről és auditról, igazgatási intézkedésekről, szankciókról és visszafizettetésről.
   7. cikk
   Ez a jegyzőkönyv arra az időszakra alkalmazandó, amely alatt a megállapodás hatályban van.
   E jegyzőkönyvet a felek saját eljárásainak megfelelően írják alá és hagyják jóvá.
   A jegyzőkönyvet bármelyik fél a másik félnek címzett írásos értesítésben felmondhatja. A jegyzőkönyv az ilyen értesítés napját követő hat hónap elteltével hatályát veszti.
   A jegyzőkönyv bármely fél általi felmondása semmilyen hatással nem jár az adott esetben az 5. és 6. cikkben meghatározott rendelkezések értelmében lefolytatandó ellenőrzésekre.
   8. cikk
   E jegyzőkönyv hatálybalépését követő nem több mint három évvel és azt követően minden harmadik évben a Marokkói Királyság az uniós programokban való tényleges részvétele alapján mindkét fél felülvizsgálhatja e megállapodás végrehajtását.
   9. cikk
   E jegyzőkönyvet kell alkalmazni egyrészről azon területeken, amelyeken az Európai Unió működéséről szóló szerződést alkalmazzák, az említett szerződésben meghatározott feltételek szerint, másrészről pedig a Marokkói Köztársaság területén.
   10. cikk
   E jegyzőkönyv azt a napot követő hónap első napján lép hatályba, amikor a felek diplomáciai csatornákon keresztül kölcsönösen értesítik egymást a hatálybalépéshez szükséges eljárásaik lezárásáról.
   11. cikk
   Ez a jegyzőkönyv a megállapodás szerves részét képezi.
   12. cikk
   Ez a jegyzőkönyv két-két eredeti példányban készül angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén, valamint arab nyelven; a szövegek mindegyike egyaránt hiteles.

      Съставено в Брюксел на тринадесети декември две хиляди и десета година.
      Hecho en Bruselas, el trece de diciembre de dos mil diez.
      V Bruselu dne třináctého prosince dva tisíce deset
      Udfærdiget i Bruxelles den trettende december to tusind og ti.
      Geschehen zu Brüssel am dreizehnten Dezember zweitausendzehn.
      Kahe tuhande kümnenda aasta detsembrikuu kolmeteistkümnendal päeval Brüsselis.
      Έγινε στις Βρυξέλλες στις δεκατρείς Δεκεμβρίου δύο χιλιάδες δέκα.
      Done at Brussels on the thirteenth day of December in the year two thousand and ten.
      Fait à Bruxelles, le treize décembre deux mille dix.
      Fatto a Bruxelles, addì tredici dicembre duemiladieci.
      Briselē, divi tūkstoši desmitā gada trīspadsmitajā decembrī.
      Priimta du tūkstančiai dešimtų metų gruodžio tryliktą dieną Briuselyje.
      Kelt Brüsszelben, a kétezer-tizedik év december tizenharmadik napján.
      Magħmul fi Brussell, fit-tlettax-il jum ta' Diċembru tas-sena elfejn u għaxra.
      Gedaan te Brussel, de dertiende december tweeduizend tien.
      Sporządzono w Brukseli dnia trzynastego grudnia roku dwa tysiące dziesiątego.
      Feito em Bruxelas, em treze de Dezembro de dois mil e dez.
      Întocmit la Bruxelles, la treisprezece decembrie două mii zece.
      V Bruseli dňa trinásteho decembra dvetisícdesať.
      V Bruslju, dne trinajstega decembra leta dva tisoč deset.
      Tehty Brysselissä kolmantenatoista päivänä joulukuuta vuonna kaksituhattakymmenen.
      Som skedde i Bryssel den trettonde december tjugohundratio.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Кралство Мароко
         Por el Reino de Marruecos
         Za Marocké království
         For Kongeriget Marokko
         Für das Königreich Marokko
         Maroko Kuningriigi nimel
         Για το Βασίλειο του Μαρόκου
         For the Kingdom of Morocco
         Pour le Royaume du Maroc
         Per il Regno del Marocco
         Marokas Karalistes vārdā –
         Maroko Karalystės vardu,
         A Marokkói Királyság részéről
         Għar-Renju tal-Marokk
         Voor het Koninkrijk Marokko
         W imieniu Królestwa Maroka
         Pelo Reino de Marrocos
         Pentru Regatul Maroc
         Za Marocké kráľovstvo
         Za Kraljevino Maroko
         Marokon kuningaskunnan puolesta
         För Konungariket Marocko

      (1)  HL L 70., 2000.3.18., 2. o.

      (2)  HL L 310., 2006.11.9., 1. o.

      (3)  HL L 248., 2002.9.16., 1. o.


title: 2010/275/: Az Európai Központi Bank határozata (2010. május 10.) a Görög Köztársaság javára szóló egyesített kétoldalú kölcsönök kezeléséről, valamint az EKB/2007/7 határozat módosításáról (EKB/2010/4)

text:
               13.5.2010

               HU

               Az Európai Unió Hivatalos Lapja

               L 119/24

         AZ EURÓPAI KÖZPONTI BANK HATÁROZATA
   (2010. május 10.)
   a Görög Köztársaság javára szóló egyesített kétoldalú kölcsönök kezeléséről, valamint az EKB/2007/7 határozat módosításáról
   (EKB/2010/4)
   (2010/275/EU)
   AZ EURÓPAI KÖZPONTI BANK IGAZGATÓSÁGA,
   tekintettel az Európai Unió működéséről szóló szerződésre és különösen annak 132. cikkére,
   tekintettel a Központi Bankok Európai Rendszere és az Európai Központi Bank Alapokmányára (a továbbiakban: a KBER Alapokmánya) és különösen annak 17., valamint 21. cikkére,
   mivel:

               (1)

               A KBER Alapokmánya 17. cikke értelmében műveletei végzése érdekében az Európai Központi Bank („EKB”) számlát nyithat hitelintézeteknek, közigazgatási intézményeknek és más piaci szereplőknek.

               (2)

               A KBER Alapokmányának 21.1. és 21.2. cikke alapján az EKB fiskális megbízottként tevékenykedhet az uniós intézmények, szervek vagy hivatalok, a tagállamok központi kormányzata, regionális vagy helyi közigazgatási szervei, közjogi testületei, egyéb közintézményei vagy közvállalkozásai részére.

               (3)

               Hivatkozunk a Görög Köztársaság és a Német Szövetségi Köztársaság kivételével azon tagállamok, amelyek fizetőeszköze az euro, továbbá a Német Szövetségi Köztársaság utasításai alapján és annak garanciája mellett közérdekből eljáró „KfW” (a továbbiakban: a kölcsönt nyújtók); valamint a Görög Köztársaság (a továbbiakban: kölcsönvevő) és a Görög Nemzeti Bank, mint a kölcsönvevő ügynöke között kötött kölcsönprogram-megállapodásra (a továbbiakban: kölcsönprogram-megállapodás).

               (4)

               Hivatkozunk a Görög Köztársaság kivételével azon tagállamok, amelyek fizetőeszköze az euro által kötött kölcsönt nyújtók közötti megállapodásra (a továbbiakban: a kölcsönt nyújtók közötti megállapodás), amely a kölcsönprogram-megállapodás keretébe tartozó egyesített kétoldalú kölcsönök (pooled bilateral loans) kezelését az Európai Bizottságra bízza.

               (5)

               A kölcsönt nyújtók közötti megállapodásban a Görög Köztársaság kivételével azon tagállamok, amelyek fizetőeszköze az euro, felhatalmazzák az Európai Bizottságot arra, hogy a Görög Köztársaság számára egyesített kétoldalú kölcsönöket szervezzen, valamint hogy az ilyen kölcsönök kezelésében képviselje őket. A kölcsönt nyújtók közötti megállapodás 3. cikke felhatalmazza az Európai Bizottságot arra, hogy az EKB-nál olyan számlát nyisson a kölcsönt nyújtók nevén, amelyet a kölcsönprogram-megállapodás keretében a kölcsönt nyújtók és a kölcsönvevő nevében teljesített valamennyi fizetési művelet feldolgozására használnak. A kölcsönt nyújtók közötti megállapodás meghatározza a folyósítás és visszafizetés szükséges szabályait.

               (6)

               A kölcsönprogram-megállapodás és a kölcsönt nyújtók közötti megállapodás működése érdekében szükséges az EKB-nál megnyitandó készpénzszámlával kapcsolatos szabályok megalkotása.

               (7)

               A TARGET2-EKB szabályairól szóló, 2007. július 24-i EKB/2007/7 határozat (1) 1. cikkének (2) bekezdésében foglaltak értelmében az EKB ügyfelei kizárólag központi bankok, valamint európai és nemzetközi szervezetek lehetnek. A kölcsönprogram-megállapodás és a kölcsönt nyújtók közötti megállapodás működése érdekében szükségessé vált az EKB ügyfeleiként elfogadható jogalanyok körének a kiterjesztése,

         ELFOGADTA EZT A HATÁROZATOT:
   1. cikk
   Az EKB/2007/7 határozat módosítása
   Az EKB/2007/7 határozat 1. cikke (2) bekezdésének helyébe a következő szöveg lép:

      „(2)   Az EKB ügyfelei kizárólag központi bankok, európai és nemzetközi szervezetek, valamint a Kormányzótanács egyedi döntése alapján az Európai Unió tagállamainak központi kormányzatai vagy ezen központi kormányzatok által kijelölt, a nevükben eljáró közjogi szervezetek lehetnek.”

   2. cikk
   Számlanyitás
   Az EKB a kölcsönprogram-megállapodással összefüggésben és az Európai Bizottság kérésére a kölcsönt nyújtók nevén fog számlát nyitni.
   3. cikk
   A számlán történő fizetések elfogadása
   Az EKB kizárólag a kölcsönt nyújtók nevén nyitott számláról, vagy pedig erre a számlára történő fizetéseket fogadja el amenynyiben azok a kölcsönprogram-megállapodással összefüggésben merülnek fel.
   4. cikk
   Utasítások fogadása
   Az EKB a kölcsönt nyújtók nevén nyitott számlával összefüggésben kizárólag az Európai Bizottság utasításait fogadja be és hajtja végre, és semmilyen utasítást nem fogad el valamely egyéni kölcsönt nyújtótól.
   5. cikk
   Kamatfizetés
   Az EKB a kölcsönt nyújtók nevén nyitott számla egyenlege után az alkalmazandó EKB betéti konstrukciók kamatlábának megfelelő összegben aktuális/360 alapon fizet kamatot.
   6. cikk
   Hatálybalépés
   Ez a határozat 2010. május 12-én lép hatályba.

      Kelt Frankfurt am Mainban, 2010. május 10-én.

            az EKB elnöke

         Jean-Claude TRICHET

      (1)  HL L 237., 2007.9.8., 71. o.